Armagedonas

Armagedonas (, , ) – Naujajame Testamente, Apreiškimo Jonui 16,16, minima vieta, kur laikų pabaigoje žemės karaliai, vedami tamsos jėgų, kariausią su Dievo pajėgomis. Pavadinimas, manoma, hebrajiškos kilmės ir reiškia „Megido kalva“, „kalnas prie Megido“.Religijotyros žodynas. – Vilnius: Mintis, 1991, 31 psl.

Megido vietovė (dab. šiaurės Izraelis) dėl savo strateginės reikšmės buvo daugelio karinių susirėmimų vieta. Teigiama, kad šis miestas kontroliavo perėjimą dviem karo ir prekybos keliais, vienas iš kurių jungė Egiptą su kraštais, kur dabar įsikūrusios Irano, Irako, Turkijos ir Sirijos valstybės, o kitas – Jeruzalę su dabartiniu Libanu.„Megidas: archeologų radinys ir tikroji krikščionio tapatybė“. Bernardinai.lt. Nuoroda tikrinta 2022-05-30.

Armagedono terminą neretai vartoja protestantų fundamentalistai, taip įvardydami būsimą pragaištingą kovą tarp gėrio ir blogio jėgų. Jehovos liudytojai Armagedonu vadina eschatologinį mūšį, per kurį Jahvė įveiksiąs Šėtoną.

Terminas vartojamas ir perkeltine prasme, pvz., įvardijant branduolinį pasaulinį karą.Armageddon. Britannica Online Encyclopedia. Nuoroda tikrinta 2022-05-30.

 Išnašos 

Kategorija:Eschatologija